మార్కెట్‌కు జోష్‌నివ్వని రైల్వే బడ్జెట్‌.
.-  అప్రమత్తతతో మదుపరి వెనుకడుగు
- ప్రభావం చూపిన 'డెరివేటివ్స్‌' ముగింపు
- వరుసగా మూడో రోజూ కుంగిన మార్కెట్లు
- 7000 పాయింట్ల దిగువకు నిఫ్టీ
ముంబయి: స్టాక్‌ మార్కుట్లు వరసగా మూడో రోజు నేల చూపులే చూశాయి. రైల్వే మంత్రి గురువారం పార్లమెంట్‌లో ప్రవేశపెట్టిన రైల్వే బడ్జెట్‌ చప్పగా సాగడం.. మదుపరులను ఉత్తేజపరచలేక పోయింది. సాధారణ బడ్జెట్‌కు గడువు దగ్గర పడుతున్నా ప్రోత్సాహకాలపై స్పష్టత లేకపోవడంతో మదుపరులు కొత్తగా షేర్లను కొనేందుకు, పొజిషన్స్‌ తీసుకొనేందుకు వెనకడుగు వేశారు. దీనికి తోడు ఫ్రిబవరి మాసం డెరివేటివ్‌్‌స కాంట్రాక్టుల ముగింపు కూడా మార్కెట్లపై ప్రతికూల ప్రభావాన్ని చూపింది. ఫలితంగా బీఎస్‌ఈ సెన్సెక్స్‌ 113 పాయింట్ల మేర కుంగి 22,976 పాయింట్ల వద్ద ముగిసింది. మరోవైపు నిఫ్టీ కూడా 48 పాయింట్లు దిగువకు జారి 7000 పాయింట్ల మార్కునకు దిగువన 6971 పాయింట్ల వద్ద ముగిసింది. ఇది 52 వారాల కనిష్ట ముగింపు విలువ. బీఎస్‌ఈ మిడ్‌క్యాప్‌, స్మాల్‌క్యాప్‌ సూచీలు వరుసగా 1.14%, 0.9% మేర తక్కువకు ముగిశాయి. బడ్జెట్‌ ముందు రోజుల్లో మదుపరులు వేచి చూసే ధోరణితో వ్యవహరించారు.
రైల్వే ఆధారిత స్టాక్స్‌లో ఒడుదొడుకులు..
రైల్వే బడ్జెట్‌ స్టాక్‌ మార్కెట్లలో జోష్‌ నింపలేకపోయాయి. రైల్వేకు సంబంధించిన స్టాక్‌లు తీవ్ర ఒడుదొడుకులను నమోదు చేశాయి. వ్యాగన్ల తయారీ కంపెనీలైన కలిందీ రైెల్‌, టెక్స్‌మాకో రైెల్‌, టిటాగర్‌ వ్యాగన్‌ షేర్లు 4-6 శాతం మేర పడిపోయాయి. మరోవైపు హింద్‌ రెక్టిఫైయర్స్‌, స్టోన్‌ ఇండియా, సింప్లెక్స్‌ క్యాస్టింగ్స్‌, కెర్నెక్స్‌ మైక్రోసిస్టమ్స్‌ 1-8 శాతం మేర జారాయి. రైళ్లలో సీసీటీవీల నిఘా వ్యవస్థను ఏర్పాటు చేసే దిశగా చర్యలు తీసుకుంటున్నట్లు ప్రభు వెల్లడించడంతో రైల్వేకు సంబంధించిన టెక్నాలజీ సంస్థలైన మిక్‌ ఎలక్ట్రానిక్స్‌ (3 శాతం), జైకామ్‌ (7శాతం) లాభపడ్డాయి. రానున్న రెండేళ్లలో 400 స్టేషన్లలో వైఫై సదుపాయాన్ని అందించనున్నట్లు బడ్జెట్‌లో ప్రకటించడంతో డీలింక్స్‌ ఇండియా స్క్రిప్‌ 4శాతం పెరిగింది. సిమెంట్‌ కంపెనీల షేరుల 0.1-2శాతం మేర కుంగాయి. ఉక్కు సంస్థ షేర్లు కొంత లాభాలబాటలో నడిచాయి.
మీ స్నేహితులకు రికమెండ్ చెయ్యండి